Giovanni van Bronckhorst

Giovanni van Bronckhorst (sündinud 5. veebruaril 1975 Rotterdamis) on Hollandi jalgpallitreener ja endine jalgpallur. Ta juhendab alates 2024. aastast Türgi kõrgliiga meeskonda Beşiktaş.

Ta mängis suurema osa oma karjäärist poolkaitsjana, karjääri lõpus ka vasakkaitsjana.

Hollandi jalgpallikoondises mängis van Bronckhorst 106 korda. Ta oli 2010. aasta maailmameistrivõistluste finaalis Hollandi meeskonna kapten.

Aastatel 2015–2019 oli ta Hollandi klubi Feyenoord peatreener. 2020. aastal juhendas ta Hiina kõrgliiga klubi Guangzhou R&F. 2021. aasta novembris sai ta Šotimaa kõrgliiga klubi Rangers peatreeneriks; Rangersis oli ta klubikarjääri jooksul ka ise mänginud.

 Klubikarjäär 
Van Bronckhorst mängis sellistes klubides nagu RKC Waalwijk, Feyenoord, Rangers, Arsenal ja Barcelona.

Ta võitis 2005–06 hooajal Barcelonaga UEFA Meistrite Liiga, mängides finaalis oma endise koduklubi Arsenali vastu.

 Koondisekarjäär 
Hollandi jalgpallikoondises on van Bronckhorst mänginud 106 korda ja löönud 6 väravat. Debüüt koondises oli 31. augustil 1996, kui mängiti Brasiiliaga viiki 2:2.

Van Bronckhorst on Hollandit esindanud 1998., 2006., ja 2010. aasta maailmameistrivõistlustel ning 2000., 2004., ja 2008. aasta Euroopa meistrivõistlustel.

2010. aasta MM-il lõi ta poolfinaalis Uruguay vastu mängu avavärava, Holland võitis selle mängu 3:2 ja pääses finaali. Finaalis Hispaania vastu oli van Bronckhorst koondise kapten. Holland kaotas finaalis lisaajal 0:1.

 Väravad koondises 
 Van Bronckhorsti väravad Hollandi koondises#KuupäevStaadionVastaneSkoorTulemusVõistlus1.4. juuni 1997Johannesburg, Lõuna-Aafrika Vabariik  Lõuna-Aafrika Vabariik0:10:2Sõpruskohtumine2.2. september 2000Amsterdam, Holland  Iirimaa2:22:22002 MM-i valikmäng3.12. veebruar 2003Amsterdam, Holland  Argentina1:01:0Sõpruskohtumine4.28. märts 2007Celje, Sloveenia  Sloveenia0:10:1EURO 2008 valikmäng5.9. juuni 2008Bern, Šveits  Itaalia3:03:02008. aasta Euroopa meistrivõistlused6.6. juuli 2010Cape Town, Lõuna-Aafrika Vabariik  Uruguay1:03:22010. aasta maailmameistrivõistlused

 Saavutused 
 Mängijana 
 Rangers
 Šotimaa meister: 1998–1999, 1999–2000
 Scottish Cup: 1999, 2000
 Scottish League Cup: 1998
 Arsenal
 Inglismaa meister: 2001–02
 FA Cup: 2002, 2003
 Barcelona
 Hispaania meister: 2004–05, 2005–06
 Hispaania superkarikas: 2005, 2006
 UEFA Meistrite Liiga: 2005–06
 Feyenoord
 KNVB beker: 1994–1995, 2007–2008

 Treenerina 
Feyenoord
Eredivisie: 2016–17
KNVB beker: 2015–16, 2017–18
 Johan Cruijff Schaal: 2017, 2018

 Isiklikku 
Giovanni van Bronckhorst oli sportlasena 178 cm pikk ja kaalus 75 kg.

Viited

Välislingid

Kategooria:Hollandi jalgpallurid
Kategooria:Hollandi jalgpallitreenerid
Kategooria:Rangers FC jalgpallurid
Kategooria:Feyenoordi mängijad
Kategooria:Arsenal FC mängijad
Kategooria:FC Barcelona mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1975